CELEX: 32013R0735
Language: et
Date: 2013-07-30 00:00:00
Title: Nõukogu rakendusmäärus (EL) nr 735/2013, 30. juuli 2013 , millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias

31.7.2013   
            
            
               ET
            
            
               Euroopa Liidu Teataja
            
            
               L 204/23
            
         NÕUKOGU RAKENDUSMÄÄRUS (EL) nr 735/2013,
   30. juuli 2013,
   millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 4. veebruari 2011. aasta määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias, (1) eriti selle artikli 12 lõiget 1,
   ning arvestades järgmist:
   
               (1)
            
            
               Nõukogu võttis 4. veebruaril 2011 vastu määruse (EL) nr 101/2011.
            
         
               (2)
            
            
               Määruse (EL) nr 101/2011 I lisas esitatud füüsiliste ja juriidiliste isikute, üksuste ja organite loetelu kanded kolme isiku kohta tuleks asendada ja nende loetellu kandmise kohta tuleks esitada uued põhjendused.
            
         
               (3)
            
            
               Määruse (EL) nr 101/2011 I lisa tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 101/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Brüssel, 30. juuli 2013
      
         
            Nõukogu nimel
         
         
            eesistuja
         
         L. LINKEVIČIUS
      
   
   
      (1)  ELT L 31, 5.2.2011, lk 1.
   
      LISA
      Määruse (EL) nr 101/2011 I lisas esitatud füüsiliste ja juriidiliste isikute, üksuste ja organite loetelu kanded allpool loetletud isikute kohta asendatakse järgmiste kannetega:
      
                   
               
               
                  Nimi
               
               
                  Identifitseerimisandmed
               
               
                  Põhjused
               
            
                  1.
               
               
                  Mohamed Ben Moncef Ben Mohamed TRABELSI
               
               
                  Tuneeslane, sündinud 7. jaanuaril 1980 Șabhās Liibüas, Yamina SOUIEI poeg, ettevõtte juht, abielus Inès LEJRIGA, elukoht Résidence de l’Etoile du Nord, suite B 7. korrus, korter nr 25 - Centre urbain du nord - El Khadra - Tunis, kasutab isikutunnistust nr 04524472.
               
               
                  Isik, kelle suhtes Tuneesia ametivõimud on alustanud kohtumenetlust seoses kaasa aitamisega avaliku võimu kandja (panga Banque Nationale Agricole endise tegevdirektori) ametiseisu kuritarvitamisele, et saavutada põhjendamatut eelist kolmandale isikule ja põhjustada valitsusele kahju.
               
            
                  2.
               
               
                  Fahd Mohamed Sakher Ben Moncef Ben Mohamed Hfaiez MATERI
               
               
                  Tuneeslane, sündinud 2. detsembril 1981 Tunises, Naïma BOUTIBA poeg, abielus Nesrine BEN ALIGA, kasutab isikutunnistust nr 04682068.
               
               
                  Isik, kelle suhtes Tuneesia ametivõimud on alustanud kohtumenetlust seoses järgmisega: mõju avaldamine avaliku võimu kandjale (endisele presidendile Ben Alile), et otseselt või kaudselt saavutada eeliseid teise isiku jaoks, kaasa aitamine avaliku võimu kandja (endise presidendi Ben Ali) ametiseisu kuritarvitamisele, et saavutada põhjendamatut eelist kolmandale isikule ja põhjustada valitsusele kahju, ning kaasa aitamine Tuneesia avaliku sektori vahendite väärkasutamisele avaliku võimu kandja (endise presidendi Ben Ali) poolt.
               
            
                  3.
               
               
                  Mohamed Slim Ben Mohamed Hassen Ben Salah CHIBOUB
               
               
                  Tuneeslane, sündinud 13. jaanuaril 1959, Leïla CHAIBI poeg, abielus Dorsaf BEN ALIGA, ettevõtte tegevdirektor, elukoht rue du Jardin - Sidi Bousaid - Tunis, kasutab isikutunnistust nr 00400688.
               
               
                  Isik, kelle suhtes Tuneesia ametivõimud on alustanud kohtumenetlust seoses mõju avaldamisega avaliku võimu kandjale (endisele presidendile Ben Alile), et otseselt või kaudselt saavutada eeliseid teise isiku jaoks, ning kaasa aitamisega avaliku võimu kandja ametiseisu kuritarvitamisele, et saavutada põhjendamatut eelist kolmandale isikule ja põhjustada valitsusele kahju.